ai4bharat/Pralekha huggingface dataset:
وزارت دفاع
دفاعی پیداوار کی قدر و قیمت
وزارت دفاع کے وزیر مملکت جناب اجے بھٹ نے آج لوک سبھا میں جناب پرتاپ راؤ جادھو اور دیگر کو ایک تحریری جواب میں بتایا کہ
دفاعی پیداوار کی قدر و قیمت قیمت مالی سال 2022-23 کے دوران پہلی بار ایک لاکھ کروڑ روپے کے ہندسے کو عبور کر گئی ہے۔ حکومت نے پچھلے کچھ سالوں میں کئی پالیسی اقدامات اٹھائے ہیں اور ہندوستانی صنعت بشمول ایم ایس ایم ایز اور اسٹارٹ اپس کے ذریعہ دفاعی ساز و سامان کی مقامی ڈیزائن، ترقی اور تیاری کی حوصلہ افزائی کے لیے اصلاحات لائی ہیں۔ اس طرح ملک میں دفاعی مینوفیکچرنگ اور ٹیکنالوجی میں کاروبار کرنے میں آسانی کو فروغ دیا گیا ہے۔ حکومت مختلف اسکیموں کے تحت دفاعی ٹیکنالوجی کی ترقی کے لیے ایم ایس ایم ایز /اسٹارٹ اپس کی شراکت کو فروغ دیتی ہے، جیسے کہ انوویشنز فار ڈیفنس ایکسی لینس ، ٹیکنالوجی ڈیولپمنٹ فنڈ ، ڈیفنس ایکوزیشن پروسیجر  2020 کے تحت میں پروسیجر۔ ایم ایس ایم ایز اور اسٹارٹ اپس کی حوصلہ افزائی کے لیے ڈی اے پی 2020 خصوصی دفعات فراہم کرتا ہے۔ مزید برآں، پبلک پروکیورمنٹ پالیسی برائے ایم ایس ایز آرڈر، 2012 ، ڈی پی ایس یوز پر لاگو کیا گیا ہے جس کے تحت ایم ایس ایم ای بولی لگانے والوں کو کچھ شرائط کے تحت قیمت کی ترجیح دی جاتی ہے۔ اس کے علاوہ، ڈی پی ایس یو اور خدمات نے 30,000 سے زیادہ دفاعی اشیاء کو ’سریجن پورٹل فار انڈیجنائزیشن‘ پر اپ لوڈ کیا ہے اور انہیں ایم ایس ایم ایز سمیت صنعت کو دیسی بنانے کے عمل میں شراکت دار بننے کی پیشکش کی ہے۔
مزید برآں، ایم ایس ایم ایز /اسٹارٹ اپس سمیت صنعتوں کو شامل کرکے دفاع اور ایرو اسپیس میں اختراعات اور ٹیکنالوجی کی ترقی کو فروغ دینے کے لیے اپریل 2018 میں انوویشنز فار ڈیفنس ایکسیلنس  کا آغاز کیا گیا۔ آئی ڈی ای ایکس مستقبل کی ٹیکنالوجیز کے لیے تحقیق و ترقی کی سرگرمیاں انجام دینے کے لیے گرانٹس/فنڈنگ اور دیگر معاونت فراہم کرتا ہے۔ صنعتوں بشمول ایم ایس ایم ایز اور اسٹارٹ اپس نے دفاعی اختراعی کاموں کے لیے آئی ڈی ای ایکس کو زبردست جواب دیا ہے، جس میں دفاعی آلات کے ڈیزائن، ترقی اور مینوفیکچرنگ شامل ہیں۔ آئی ڈی ای ایکس نے دفاعی صنعتی مینوفیکچرنگ ماحولیاتی نظام کو انفرادی اختراع کاروں کے ذریعے اسٹارٹ اپس کی تشکیل کو فروغ دے کر، اور موجودہ اسٹارٹ اپس/ایم ایس ایم ایز کو استحکام فراہم کرنے میں مدد کی ہے۔ یہ روزگار کے مواقع پیدا ہونے کا سبب بھی بنا ہے۔
مزید برآں، ایم ایس ایم ایز کو دفاعی سپلائی چین میں لانے اور اس طرح ملک میں دفاعی شعبے میں خود انحصاری کو بڑھانے اور دفاعی برآمدات میں حصہ ڈالنے کے لیے، وزارت دفاع نے دفاع میں ایم ایس ایم ایز کو فروغ دینے کی ایک اسکیم بنائی ہے۔ اس اسکیم کے تحت ملک کے مختلف حصوں سے صنعتی ایسوسی ایشنز اور دیگر متعلقہ فریقوں کے تعاون سے ورکشاپ/سیمینار منعقد کیے جاتے ہیں۔
۔۔۔۔۔۔۔۔۔۔۔۔۔۔۔۔۔
ش ح۔ ا ک۔ م ر

Urdu No. 7285
(Visitor Counter : 40
امور صارفین، خوراک اور عوامی تقسیم کی وزارت
خوراک کے اناج کے انتظام میں جدید ٹیکنالوجی کا استعمال کریں: جناب گوئل
ایف سی آئی کو تمام محصولیاتی اضلاع کا احاطہ کرنے والے مزید خریداری مراکز کھولنے چاہئیں،تاکہ کسانوں کے پاس اپنی پیداوار،ایف سی آئی یا کسی دوسری ایجنسی کو فروخت کرنے کا اختیار ہو: جناب گوئل
لکھنؤ میں، فوڈ کارپوریشن آف انڈیا یوپی ریجن کے کاموں کا جائزہ لیتے ہوئے صارفین کے امور، خوراک اور عوامی نظام تقسیم، ٹیکسٹائل اور تجارت و صنعت کے مرکزی وزیر جناب پیوش گوئل نے کہا کہ مزید شفافیت اور کم سے کم انسانی انٹرفیس لانے کے لیے خوراک اناج کے انتظام اور کوالٹی کنٹرول میں جدید ٹیکنالوجیز کا استعمال کریں۔
انہوں نے تمام افسران سے مطالبہ کیا کہ وہ فوڈ کارپوریشن آف انڈیا کے کام کاج کو مزید مؤثر اور جدید بنانے کے لیے اپنی تجاویز بھیجیں۔ جناب گوئل نے ایف سی آئی کے افسران کو خوراک کے انتظام کے شعبے میں اپنی مہارت کا استعمال کرنے اور زمین کے محدود رقبے میں اعلیٰ صلاحیت پیدا کرنے کے لیے گوداموں کے بہتر ڈیزائن کی تجویز دینے کی بھی ہدایت کی۔
گندم اور دھان کی خریداری سے متعلق امور کا جائزہ لیتے ہوئے، انہوں نے ہدایت کی کہ ایف سی آئی کو تقریباً تمام محصولیاتی اضلاع میں مزید خریداری مراکز کھولنے چاہئیں، تاکہ کسانوں کے پاس اپنی پیداوار ایف سی آئی یا کسی دوسری ایجنسی کو فروخت کرنے کا اختیار ہو۔ انہوں نے یوپی میں خریداری مراکز پر ای پی او پی مشین کے استعمال کی تعریف کی اور مشورہ دیا کہ کسانوں سے خریداری کے نظام میں مزید شفافیت لانے کے لیے اسی نظام کو دیگر ریاستوں میں بھی لاگو کیا جانا چاہیے۔
اتر پردیش کی مانگ، آبادی اور وسیع جغرافیائی رقبے کو مدنظر رکھتے ہوئے، مرکزی وزیر نے ہدایت دی کہ گیہوں کی مارکیٹ قیمت کو کنٹرول کرنے کے لیے اوپن مارکیٹ سیل اسکیم میں زیادہ مقدار میں گیہوں کی پیشکش کی جائے۔
ریاست میں ذخیرہ کرنے کی صلاحیتوں کا جائزہ لیتے ہوئے جناب گوئل نے کہا کہ ایف سی آئی کے تمام گوداموں کی ملکیت اور کرائے کے، دونوں گودام اعلیٰ معیار کے ہونے چاہئیں۔ ناقص معیار کے تمام گوداموں کو فوری طور پر ضروری مرمت کر کے اپ گریڈ کیا جائے، ورنہ ڈی ہائرنگ پر بھی غور کیا جائے۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ا ک۔ ق ر
1576U-
(Visitor Counter : 74
مکانات اور شہری غریبی کے خاتمے کی وزارت
مثالی کرایہ داری قانون ، کرایہ داروں اور مالک مکان ،دونوں کے حقوق اور مفادات کا تحفظ کرکے کرایہ کے مکانوں کو فروغ دے گا
مکانات اورشہری امور کے وزیر مملکت جناب کوشل کشور نے آج لوک سبھا میں ایک تحریری جواب میں بتایا کہ مرکزی کابینہ نے 2 جون 2021 کو مثالی کرایہ داری قانون  کو منظوری دے دی ہے اور یہ قانون 7 جون 2021 کو تمام ریاستوں اور مرکز کے زیر انتظام علاقوں کو سرکولیٹ کردیا تھا تاکہ نئے قانون کو نافذ کرکے یا موجودہ کرایہ کے قوانین میں مناسب ترمیم کے ذریعہ مستقبل کی کرایہ داریوں کے لئے اپنایا جاسکے ۔
مثالی کرایہ داری قانون کا مقصد ایک موثر اورشفاف طریقے سے مکانوں کے کرایہ داری کو منضبط کرکے مالک مکان اورکرایہ داروں کے مفادات اور حقوق کا تحفظ کرنے کے علاوہ اسے متوازن کرکے کرایہ کے مکانوں کی حوصلہ افزائی کرنا ہے۔ اس سے تنازعہ کو تیزی سے حل کرنے کے طریق کار فریم ورک فراہم کرکے ملک بھر میں کرایہ کی مارکیٹس کے معاملے میں قانونی فریم ورک کی اوور ہالنگ میں بھی مدد ملے گی اور توقع ہے کہ اس سے کرایہ کے مکان میں نجی شرکت کو بھی پُر کرنے کا موقع ملے گا۔
مثالی کرایہ داری قانون کو حتمی شکل دیتے وقت سبھی ریاستوں اور مرکزکے زیر انتظام علاقوں سے صلاح ومشورہ کیا گیا تھا۔ قانون کے مسودے پر ریاستو ں اور مرکز کے زیر انتظام علاقوں کی رائے اورتجاویز کا بھی باقاعدہ تجزیہ کیا گیا تھا اور پھر حتمی مسودے کو مناسب طورپر شامل کرلیا گیا تھا۔ کرایہ داری قانون ایم ٹی اے ،ریاستوں اور مرکز کے زیر انتظام علاقوں کے شہری اوردیہی علاقوںمیں قابل اطلاق ہے۔
زمین اور کالونی ریاستی موضوع ہیں ۔ ریاستوں اور مرکز کے زیر انتظام علاقوں میں کرائے داری سے متعلق معاملات کی نگرانی متعلقہ ریاستوں / مرکز کے زیر انتظام علاقوں کے اپنے قوانین کے مطابق کی جاتی ہے۔ ریاستوں اور مرکز کے زیر انتظام علاقوں کو مشورہ دیا گیا ہے کہ وہ اپنے متعلقہ دائرہ اختیار میں ایم ٹی اے کی حدود کے مطابق نئے قانون نافذ کرکے یا اپنے موجودہ کرایہ داری قانون میں مناسب ترمیم کرکے ایم ٹی اے کو اپنائیں ۔
ماحولیات، جنگلات اور موسمیاتی تبدیلی کی وزارت
پلاسٹک بنانے والی یونٹوں کی بندی
وزارت نے 12 اگست 2021 کو پلاسٹک فضلات کے انتظام سے متعلق ترمیمی قواعد، 2021 کو مشتہر کیا ہے جس میں ایک بار استعمال میں آنے والی پلاسٹک اشیا جس میں فائدہ کم اور کوڑا کرکٹ بننے کی صلاحیت زیادہ ہوتی ہے کو ممنوع قرار دیا ہے۔
جہا ں تک پلاسٹک تھیلیوں کا سوال ہے تو پلاسٹک فضلات کے انتظام سے متعلق ترمیمی قواعد 2021 ان پلاسٹک تھیلیوں کے استعمال، فروخت، تقسیم، جمع کرنا ، درآمد کرنا اور بنانے کو 30 ستمبر 2021 سے ممنوع قراد دیتا ہے جن کی موٹائی 75 مائکرون سے کم ہو اور 31 دسمبر 2022سے ان تھیلیوں کو ممنوع قرار دیتا ہے جن کی موٹائی 120 مائکرون کی موٹائی سے کم ہو۔ مزید ترمیم شدہ پلاسٹک فضلات کے انتظام سے متعلق قواعد 2016 نے مزید 34 ریاستوں/ مرکز کے زیرانتظام علاقوں کو نوٹی فکیشن اوراحکام جاری کئے ہیں کہ وہ پلاسٹک تھیلیوں اور / یا ایک ہی بار استعمال ہونے و الی پلاسٹک اشیا پر کلی یاجزئی پابندی لگانے سے متعلق قانون سازی کو متعارف کرائیں۔
مرکزی آلودگی کنٹرول بورڈ نے اپنی ‘‘لکھنؤ میں ڈمپ سائٹس میں مٹی اور پانی کی کوالٹی پر پلاسٹک فضلات کے ڈسپوزل کے اثرات ’’ پر رپورٹ میں پایا کہ پلاسٹک فضلات کا ڈمپ کرنا مٹی اور زمین کے نیچے پانی کی کوالٹی کو بگاڑسکتا ہے۔
یہ معلومات ماحولیات، جنگلات اور موسمیاتی تبدیلی کی وزارت میں وزیرمملکت جناب اشونی کمار چوبے کے ذریعہ آج لوک سبھا میں دی گئیں۔
کوئلے کی وزارت
کوئلے کی وزارت نے جھارکھنڈ کے غیر فعال کیپٹو اور کمرشیل کوئلہ بلاکوں کا جائزہ لیا
جھارکھنڈ کے کیپٹو اور کمرشیل بلاکوں سے 23-2022 میں 37.3 ملین ٹن کوئلہ پیدا ہونے کی امید ہے
کوئلے کی وزارت کے ایڈیشنل سکریٹری اور مجاز بنائے گئے افسر نے ای ایف اور سی سی کی وزارت، پی سی سی ایف، جھارکھنڈ کے افسران ، ڈائریکٹر  ،جھارکھنڈ اور پروجیکٹ کے تجویز کاروں کی موجودگی میں ریاست جھارکھنڈ کے 20 غیر فعال کیپٹو اور کمرشیل کوئلہ بلاکوں کا جائزہ لیا۔
کوئلے کی وزارت نے جھارکھنڈ کے تمام غیر فعال کوئلہ بلاکوں کی مجموعی حالت میں بہتری اور ریاست کے کانکنی اور جنگلات کے محکمہ کے ذریعہ فراہم کئے گئے تعاون کی تعریف کی ۔ اس بات کا ذکر کیا گیا کہ تقریباََ تین سے چار کوئلہ بلاکوں کو کان کھولنے کی اجازت دی جائے گی اور اس مالی سال کے دوران چار کوئلہ بلاکوں سے کوئلے کی پیداوار شروع ہوجائے گی۔جھارکھنڈ کے کیپٹو اور کمرشیل کوئلہ بلاکوں سے 23-2022 میں تقریباََ 37.3 ملین ٹن کوئلے کی پیداوار ہونے کی امید ہے جبکہ 22-2021 میں یہ پیداوار صرف 17.72 ملین ٹن تھی۔اس طرح دیکھا جائے تو 22-2021 کے مقابلے اس سال پیداوار میں 110.4 فیصد کا اضافہ ہونےوالا ہے ۔
کوئلے کی وزارت نے پروجیکٹ کے تجویز کاروں کو کسی بھی قسم کے مسائل سے نمٹنے میں ہر ممکن مدد کرنے کا بھروسہ دیا ہے۔
وزارت دفاع
وزیر دفاع جناب راج ناتھ سنگھ نے نئی دہلی میں اسرائیلی وزیر خارجہ جناب ایلی کوہن سے ملاقات کی؛ دفاعی ساز و سامان کی مشترکہ پیداوار کے لیے ہندوستان میں اسرائیلی کمپنیوں کی طرف سے سرمایہ کاری میں اضافے کا مطالبہ کیا
اسرائیل نے ہندوستان کے ساتھ جدید ٹیکنالوجی میں شراکت داری کے لیے اپنی رضامندی کا اظہار کیا ہے
وزیر دفاع جناب راج ناتھ سنگھ نے 09 مئی 2023 کو نئی دہلی میں وزیر خارجہ جناب ایلی کوہن کی قیادت میں اسرائیلی وفد سے ملاقات کی۔ انہوں نے اسرائیلی کمپنیوں کے تعاون کو تسلیم کیا اور انہیں ہندوستان میں مزید سرمایہ کاری کرنے اور ہندوستان میں دفاعی ساز و سامان کی تیاری کے لیے ہندوستانی شراکت داروں کے ساتھ مشترکہ منصوبے بنانے کے لیے حوصلہ افزائی کی۔
اسرائیلی وزیر نے ہندوستان کی دیسی ساختہ کوشش میں اسرائیل کے مسلسل تعاون کی تصدیق کی اور جدید ٹیکنالوجیز میں تعاون اور شراکت داری کے لیے آمادگی کا اظہار کیا۔ دونوں فریقین نے دونوں ممالک کے درمیان سفارتی تعلقات کے 30 سال مکمل ہونے کا اعتراف کیا اور کہا کہ وہ دو طرفہ تعلقات کو مزید مضبوط بنانے کے خواہاں ہیں۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 193.53 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 13.12کروڑ سے زیادہ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,93,53,58,865
|
|
بچی ہوئی خوراکیں
|
|
13,12,10,500
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 193.53 کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 13.12 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
وزیراعظم کا دفتر
شیو موگا میں ہوائی اڈّے سے تجارت اورکنکٹی وٹی میں اضافہ ہوگا اورسیاحت کو فروغ حاصل ہوگا:وزیراعظم
وزیراعظم جناب نریندرمودی نے کہاہے کہ کرناٹک کے شہر شیوموگا میں ہوائی اڈّے سے تجارت اورکنکٹی وٹی یعنی رابطوں میں اضافہ ہوگا اورسیاحت کو فروغ حاصل ہوگا۔ جناب مودی نے شیوموگا حلقے سے رکن پارلیمنٹ جناب بی وائی رگھویندر کے سلسلہ وار ٹوئیٹس کے جواب میں یہ بات کہی۔ اپنے سلسلے وار ٹوئیٹس میں جناب رگھو یندر نے مطلع کیاہے کہ شیوموگا کے مقام پر ایک ہوائی اڈّے کا خواب ، حقیقت کی شکل اختیارکررہاہے ۔ شیوموگا ہوائی اڈہ کو ، محض ایک ہوائی اڈہ کے طورپرنہیں بلکہ اسے ملناڈ خطے کے کایاپلٹ کی جانب سفرکے ایک دروازے کے طورپرقائم کیاجائے گا۔
وزیراعظم نے کرناٹک میں جلد تعمیرہونے والے شیوموگاہوائی اڈّے کے بارے میں ٹوئیٹ کیا:
‘‘شیوموگا میں ہوائی اڈّے سے تجارت اور کنکٹی وٹی میں اضافہ ہوگا اور سیاحت کوفروغ حاصل ہوگا۔’’
وزارت خزانہ
وزیر خزانہ محترمہ نرملا سیتا رمن نے کووڈ 19 عالمی وبا سے جنگ میں سی بی آئی سی کی کوششوں کی ستائش کی؛ انہوں نے کہا کہ حالیہ مہینوں میں جو اضافی محصول جمع ہوا ہے، اس کو ’’نیو نارمل‘‘ بنایا جانا چاہیے
نئی دہلی، یکم جولائی 2021، جی ایس ٹی شروع کئے جانے کی چوتھی سالگرہ پر یوم جی ایس ٹی 2021 آج یہاں سنٹرل بورڈ آف ان ڈائرکٹ ٹیکسز اینڈ کسٹمز  اور بھارت بھر میں اس کے فیلڈ آفیسز میں منایا گیا۔ یہ قومی سطح کا پروگرام سی بی آئی سی نے ڈیجیٹل موڈ کےذریعہ ڈیجیٹل پلیٹ فارم پر منعقد کیا۔ جس میں ان کے تمام فیلڈ آفسز نے شرکت کی۔ گزشتہ 8 ماہ کے دوران زیادہ جی ایس ٹی جمع کیا جانا آتم نربھر بھارت کے لئے اہم ہے۔ اس سال ٹیکس دہندگان کو کووڈ۔ 19 ریلیف پیکج کا اعلان کرکے سہولت دی گئی۔ پروگرام کے ایک حصے کے طور پر تمام زونز میں 31 افسروں کو یوم جی ایس ٹی کی توصیفی سند سے نوازا گیا اور ایک افسر کو بعد از مرگ نوازا گیا۔
یوم جی ایس ٹی 2021 کے موقع پر اپنے پیغام میں خزانے اور کارپوریٹ امور کی مرکزی وزیر محترمہ نرملا سیتا رمن نے کہا کہ ہمارے لئے یہ بڑے اطمینان کی بات ہے کہ ہم نے ٹیکس کے نئے نظام کو مستحکم کرنے کے سلسلے میں کووڈ۔ 19 عالمی وبا کی دو لہروں سمیت زیادہ تر چیلنجوں پر قابو پالیا ہے۔ وزیر خزانہ نے اس بات پر خوشی کا اظہار کیا کہ 8 ماہ میں مسلسل ایک لاکھ کروڑ روپے سے زیادہ کی ٹیکس وصولی کی گئی اور اپریل 2021 میں 1.41 لاکھ کروڑ روپے کا ریکارڈ جی ایس ٹی کلیشکن ہوا ہے۔انہوں نے کہا کہ حالیہ مہینوں میں محصول کے اضافے کلیشکن کو اب ’نیو نارمل‘ بنایا جانا چاہیے۔
محترمہ سیتا رمن نے جی ایس ٹی کے نفاذ کے چار سال پورے ہونے پر ملک کے تعمیر میں تعاون کے لئے 54000 سے زیادہ جی ایس ٹی ٹیکس دہندگان کی شناخت کرنے کے سلسلے میں سی بی آئی سی کی کوششوں کی ستائش کی۔
اپنے پیغام میں خزانے اور کارپوریٹ امور کے وزیر مملکت جناب انوراگ سنگھ ٹھاکر نے تجارت اور صنعت اور خصوصی طور پر ایم ایس ایس ای کے لئے ممنونیت کا اظہار کیا جن کی مسلسل مدد اور فیڈ بیک سے گزشتہ چار برسوں میں حکومت کو تیزی سے جی ایس ٹی قوانین ، طریقہ کار اور نظام کو بہتر بنانے میں مدد ملی ہے۔جناب ٹھاکر نے کووڈ۔ 19 عالمی وبا سے جی ایس ٹی خاندان کی کئی قیمتوں جانوں کے نقصان پر تعزیت کا اظہار کیا۔
وزیراعظم کی اقتصادی مشاورتی کونسل کے چیئرمین جناب ببیک دیب رائے نے اپنے ورچوول پیغام میں اس بات پر روشنی ڈالی کہ جی ایس ٹی ایک ایسا جاری رہنے والا کام ہے جس میں ہر ایک گزرتے دن کے ساتھ بہتری آرہی ہے۔سی بی آئی سی کے چیئرمین جناب ایم اجیت کمار نے عالمی وبا کے دوران ٹیکس دہندگان کو سہولت فراہم کرانے اور سماجی دوری کو یقینی بنانے کے لئے ٹیکنالوجی کے استعمال کے سلسلے میں سی بی آئی سی افسروں کی کوششوں کی ستائش کی۔
۔۔۔۔۔۔۔۔۔۔۔
ش ح۔ا گ۔ن ا۔
U-6170
(Visitor Counter : 160
وزارت خزانہ
مالی خدمات محکمے کے سیکریٹری نے محکمے کے دائرے میں آنے والی اسکیموں کی پیش رفت کا جائزہ لینے کے لئے پی ایس بی اور دیگر اداروں کے سربراہوں کے ساتھ جائزہ میٹنگ کی
وزارت مالیات کے مالی خدمات محکمے کے سیکریٹری ڈاکٹر وویک جوشی نے آج یہاں پبلک سیکٹر کے بینکوں کے سربراہوں کے ساتھ ایک روزہ جائزہ میٹنگ کی صدارت کی۔ ڈاکٹر ورشا جوشی ، ایڈیشنل سیکریٹری، مویشی پروری محکمہ، جناب ساگر مہرا ، ایڈیشنل سیکریٹری ، ماہی پروری محکمہ، جناب راہل کپور، جوائنٹ سیکریٹری ، رہائش و شہری امور کی وزارت اور زراعت و کسانوں کی بہبود کی وزارت کے نمائندوں نے بھی جائزہ میٹنگ میں حصہ لیا۔ جائزہ میٹنگ میں نابارڈ کے صدر اور این پی سی آئی کے سی ای او بھی موجود تھے۔
میٹنگ کے دوران پردھان منتری جن دھن یوجنا، پردھان منتری جیون جیوتی بیمہ یوجنا، پردھان منتری سرکشا بیمہ یوجنا، اٹل پنشن یوجنا، پردھان منتری مُدرا یوجنا، اسٹینڈ اَپ انڈیا اور پی ایم سوندھی سمیت مختلف سماجی تحفظ اسکیموں کی پیش رفت کا جائزہ لیا گیا۔ ڈاکٹر جوشی نے پی ایس بی سے مالی شمولیت کی مختلف اسکیموں کے تحت مختص اہداف کو مقررہ وقت کے مطابق حاصل کرنے پر زور دیا۔
میٹنگ کے دوران ڈاکٹر جوشی نے بینکوں کے ساتھ یکم اپریل 2023 سے 30 جون 2023 تک پی ایم جے جے بی وائی اور پی ایم ایس بی وائی اسکیموں کے تین مہینے طویل تکمیلی حصول مہم پر بھی بات چیت کی۔ڈاکٹر جوشی نے زور دے کر کہا کہ تمام بینکوں سے مسلسل حمایت ، سرگرم رول اور حصے داری یہ یقینی بنانے میں ایک طویل راستہ طے کرے گی کہ تکمیلیت کے حصول کی مہم اہم مستفدین کی زیادہ سے زیادہ تعداد تک پہنچے۔ بینکوں کو صلاح دی گئی ہے کہ وہ امکانی مستفدین تک رسائی بنانے اور ان کی نامزدگی کرنے کے لئے اپنے بینکنگ اطلاعاتی نیٹ ورک فائدہ اٹھائیں۔ ڈی ایف ایس سیکریٹری نے بینکوں سے اِن اسکیموں کے بارے میں علاقائی؍ مقامی زبانوں میں بیداری مہم چلانے کی بھی گزارش کی۔
میٹنگ میں مویشی پروری اور ماہی پروری کے لئے کے سی سی جاری کرنے پر خصوصی توجہ دینے کے ساتھ کسان کریڈٹ کارڈ اسکیم کی پیش رفت پر بھی بات چیت کی گئی۔اکاؤنٹس ایگریگیٹر ایکو سسٹم کے پیمانے کو توسیع دینے کا بھی جائزہ لیا گیا ۔میٹنگ میں قرض وصولی ٹریبونل اور ڈیجیٹل دستاویز نمٹارے کے نظام سے متعلق ایشوز پر بھی بات چیت کی گئی۔
امور صارفین، خوراک اور عوامی تقسیم کی وزارت
محکمہ خوراک اور عوامی تقسیم اور اس کی سرکاری شعبے کی کمپنیاں/ اس سے منسلک/ ذیلی دفاتر خصوصی مہم 3.0 کے تحت سرگرمیاں انجام دیتے ہیں
حکومت ہند کا خوراک اور عوامی تقسیم کا محکمہ نے سوچھتا اور محکمہ کے اندر زیر التواء معاملات کو نمٹانے کے لیے خصوصی مہم3.0 کا انعقاد کیا ہے اور اس کے ساتھ اس کے منسلک دفاتر یعنی ایف سی آئی، سی ڈبلیو سی، ڈبلیو ڈی آر اے،این ایس آئی اورآئی جی ایم آر آئی کے ساتھ ملک کے مختلف علاقوں میں واقع ہیں۔ اس کا آغاز 15 ستمبر 2023 سے تیاری کے مرحلے سے ہوا تاکہ مہم کی مدت کے دوران صفائی کے لیے جانے والے اہداف کی نشاندہی کی جا سکے۔ نفاذ کا مرحلہ 2 اکتوبر 2023 سے شروع ہوا اور 31 اکتوبر 2023 تک چلے گا۔
خصوصی مہم3.0 کے تیاری کے مرحلے کے آغاز سے لے کر، محکمہ نے اپنے منسلک دفاتر کے ساتھ ملک بھر میں صفائی کے 1256 مقامات کی نشاندہی کی ہے۔ جائزہ میٹنگوں کے دوران، سیکرٹری ڈی ایف پی ڈی نے مہم کے لیے شروع کی گئی سرگرمیوں کی پیش رفت پر تبادلہ خیال کیا اور ڈی ایف پی ڈی کے تمام سینئر افسران اور اس سے منسلک دفاتر کو مہم کے دوران ہدف کے حصول کے لیے اپنی بہترین کوششیں کرنے کے لیے آگاہ کیا۔ سکریٹری ڈی ایف پی ڈی نے اس محکمہ کے تمام عہدیداروں کو ایک بار استعمال ہونے والے پلاسٹک کا استعمال بند کرنے اور کوڑا کرکٹ سے پاک ہندوستان بنانے کا سوچھتا عہد بھی دلایا۔ جوائنٹ سکریٹری  نے دفتر کے احاطے میں تمام شناخت شدہ صفائی کی جگہوں کا معائنہ کیا اور محکمہ کے تمام افسران/ اہلکاروں سے درخواست کی کہ وہ دفتر کے احاطے میں صاف صفائی کو یقینی بنانے کے لیے اپنی پوری کوشش کریں۔ روزانہ کی پیشرفت کی نگرانی وقف نوڈل افسران کے ذریعے کی جاتی ہے اور اسے ڈی اے آر پی جی کے زیر اہتمام ایس سی پی ڈی ایم پورٹل پر اپ لوڈ کیا جاتا ہے۔ تمام سرکار شعبے کی کمپنیاں / منسلک/ ذیلی دفاتر مہم میں جوش و خروش سے حصہ لے رہے ہیں اور اسے صفائی کے تہوار کے طور پر منا رہے ہیں۔
اہداف کی نشاندہی میں اب تک بڑی کامیابی حاصل ہوئی ہے۔ اس سال قابل ذکر جگہ کچرےکو ٹھکانے لگانے کے بعد خالی ہونے کی توقع ہے اور مناسب رقم حاصل کی جائے گی۔ 194542 فزیکل ریکارڈز/فائلوں کی شناخت عمل میں لانے کے مرحلے کے دوران ریکارڈ برقرار رکھنے کے شیڈول کے مطابق جائزہ لینے کے لیے کی گئی ہے۔ پی ایم او/ ایم پی/ ریاستی حکومتوں/ آئی ایم سی اور عوامی شکایات اور پارلیمنٹ کی یقین دہانیوں کے زیر التواء تمام حوالوں کو نمٹانے کی کوشش کی جائے گی۔ تیاری کے مرحلے کے دوران شناخت شدہ کچرے کے مواد اور بے کار اشیاء کو جی ایف آرمیں طے شدہ طریقہ کار کے مطابق تلف کیا جائے گا۔ مہم کے بارے میں آگاہی کو فروغ دینے کے لیے اس ڈیپارٹمنٹ اور اس سے منسلک تنظیم کے آفیشل سوشل میڈیا ہینڈل کے ذریعے X  پر 292 سے زیادہ ٹویٹس پوسٹ کیے گئے ہیں۔ اس مدت کے لیے اس محکمہ کے مقرر کردہ اہداف کو حاصل کرنے کے لیے مہم زوروں پر ہے۔
وزارتِ تعلیم
یوگا کی تعلیم
وزیر مملکت برائے تعلیم ڈاکٹر سبھاش سرکار نے آج لوک سبھا میں ایک تحریری جواب میں بتایا کہ وزارت نے 15 جنوری 2016 کو پروفیسر ایچ آر ناگیندر کی صدارت میں یونیورسٹیوں میں یوگا کی تعلیم کے بارے میں سفارشات دینے کے لیے ایک کمیٹی تشکیل دی تھی۔ کمیٹی نے اپریل 2016 میں اپنی رپورٹ پیش کی اور اپنی سفارشات میں یوگا کورسز کا نصاب مقرر کیا۔
یونیورسٹی گرانٹس کمیشن  نے مطلع کیا ہے کہ اس نے گریجویشن اور پوسٹ گریجویشن کی سطح پر یوگا کی تعلیم کو تسلیم کیا ہے۔یو جی سی نے جنوری، 2017 کے بعد یوگا کو ایک نئے قومی اہلیت ٹیسٹ  مضمون کے طور پر بھی متعارف کرایا ہے۔
مزید برآں، آل انڈیا سروے آن ہائر ایجوکیشن  پورٹل20-2019 کے مطابق، 131 یونیورسٹیاں یوگا سے متعلق کورسز پیش کر رہی ہیں۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک177.79 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست متاثرہ معاملوں کی تعداد 85,680 ہے۔
فی الحال زیر علاج مریضوں کی شرح 0.20 فیصد ہے۔
سردست ملک میں شفایابی کی شرح 98.60 فیصد ہے۔
گزشتہ 24 گھنٹوں کے دوران14,123مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,23,38,673 ہوگئی ہے۔
پچھلے 24 گھنٹوں کے دوران 7,554 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے افراد کی ہفتہ وار شرح  ہے ۔
اب تک کُل 76.91 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 7,84,059 ٹیسٹ منعقد کئے گئے۔
صحت اور خاندانی بہبود کی وزارت
کووڈ -19 کی تازہ ترین صورت حال
نئی دہلی،24؍جون :ملک گیرٹیکہ کاری مہم کے تحت اب تک 30کروڑ16لاکھ ویکسین کے ٹیکے لگائے جاچکے ہیں ۔
بھارت میں گذشتہ 24گھنٹے میں 64لاکھ نواسی ہزار ویکسین کے ٹیکے لگائے گئے ہیں ۔
پچھلے 24گھنٹے کے دوران بھارت میں 54ہزار 69نئے معاملوں کی خبرہے ۔
بھارت میں زیرعلاج مریضوں کی تعداد کم ہوکر 6لاکھ ھارت 27ہزار 57ہوگئی ہے ۔
ملک بھرمیں اب تک شفایابی کی مجموعی تعداد2کروڑ90 لاکھ 63ہزار740ہے ۔
پچھلے 24 گھنٹے کے دوران 68ہزار885افراد روبہ صحت ہوچکے ہیں لگاتار42ویں دن نئے معاملات کے مقابلے شفایاب ہونے والوں کی یومیہ تعداد زیادہ ہے ۔
صحتیابی کی تعداد بڑھ کر 96اعشاریہ چھ ایک فیصد ہوگئی ہے ، جانچ کے بعد ہفتہ وارمتاثرپائے جانے والے افراد کی شرح پانچ فیصد سے کم رہی ، جو سردست تین اعشاریہ صفرچارفیصد ہے مسلسل سترہویں دن متاثرپائے جانے والے افراد کی یومیہ شرح پانچ فیصد سے بھی کم 2اعشاریہ ایک فیصد رہی ۔ جانچ کرنے کی صلاحیت میں قابل لحاذ اضافہ ہواہے اب تک کل 39کروڑ 78لاکھ نمونوں کی جانچ کی جاچکی ہے ۔
وزارت اطلاعات ونشریات
اے بی یو روبو کون 2022 کے بین الاقوامی فائنلز کی میزبانی ،دوردرشن نئی دلی کرے گا
ٹکنالوجی کے میدان میں بھارت کی جو حیرت انگیزیا ں تسلیم کی جارہی ہیں، ان کے تحت دوردرشن ، اگلے سال اگست میں روبوکون 2022 کے بین الاقوامی فائنلز کی میزبانی کرے گا۔ روبوٹ مقابلہ ، جو ایشیا پیسفک براڈ کاسٹنگ یونین منعقد کرتی ہے اور جس کی میزبانی ہر سال مختلف رکن ممالک کرتے ہیں، 2022 میں نئی دلی میں منعقد کیا جائے گا۔
اے بی یو روبوکون 2021 کی میزبانی چین نے کی تھی ،جس میں بین الاقوامی روبو کون مقابلہ 12دسمبر 2021 کو کومنعقد کیا گیا۔ نرما یونیورسٹی اور گجرات ٹکنالوجیکل یونیورسٹی احمد آباد کی ٹیمیں ، جو بھارت کی فائنلسٹ تھیں ، انہوں نے بھارت کی طرف سے بین الاقوامی مقابلے میں حصہ لیا۔
پرسار بھارتی بورڈ کی رکن شائنہ این سی نے اس تقریب میں شرکت کی اور نرما یونیورسٹی اور گجرات ٹکنالوجیکل یونیورسٹی احمد آباد کے انجنئرنگ کے طلبا سے خطاب کیا ۔ انہوں نے انجنئرنگ کے سبھی طلبا ، خاص طورپر طالبات سے اپیل کی کہ وہ اگلے سال کے روبوکون میں حصہ لیں جس کی میزبانی دوردرشن کرے گا۔
پرسار بھارتی کی طرف سے بورڈ کی رکن شائنہ این سی نے شینڈونگ ریڈیو اور کے وی اسٹیشن چین کی طرف سے نئی دلی میں اگست 2022 کو اے بی یو روبو کون 2022 بین الاقوامی مقابلے کی میزبانی کے لئے اے بی یو روبو کون پرچم موصول کیا۔
یہ دوروزہ پروگرام 16-15 دسمبر 2021 کو منعقد کیا جارہا ہے ، جو ڈی ڈی روبو کون 2022 کا ایک تعارف ہے، جس میں ڈی ڈی روبوکون 2022 کو متعارف کرایا جائے گا۔پچھلے روبو کون مقابلوں کے بارے میں رائے اورتجاویز حاصل کی جائیں گی۔ ماہرین اپنی رائے سے واقف کرائیں گے اور حصہ لینے والی ٹیموں کے ساتھ مذاکرات کے اجلاس کا اہتمام کیا جائے گا۔ ڈی ڈی روبو کون 2022 کا موضوع ہوگا ‘‘ لاگوری ’’ اور مقابلے کا طریق کا ر پریلیمنری لیگ اور فائنل ٹورنامنٹ ہوگا۔ مزید جانکاری ان ویڈیوز سے حاصل کریں۔
پرسار بھارتی نے ڈی ڈی روبوکون 2022سے متعلق مزیدجانکاری کے لئے اپنی ویب سائٹ پر ایک پیج تخلیق کیا ہے۔ آپ اس پتے پر یہ پیج دیکھ سکتے ہیں۔
https://newsonair.com/robocon2022/
ڈی ڈی روبو کون 2022 کا ایک تعارف
دسمبر 16-15 2022
پروگرام کی تاریخیں